Document ID: /roh_data/filtered/fineweb-2-filterrobots_roh.jsonl.gz/22843

Svizra - 2 morts tar crudada d'in eroplan pitschen
A Hundwil en il chantun Appenzell Dadora è in aviun pitschen crudà giu. Omadus passagiers a bord sajan vegnids per la vita communitgescha la polizia chantunala. L'aviun cun propeller saja crudà giu en in guaud datiers la via tranter Hundwil ed Appenzell.
L'aviun saja vegnì donnegià ferm. Las emprovas da reanimar las duas persunas ch'eran a bord sajan stadas senza success ha communitgà la polizia. Al lieu da l'accident èn plantas crudadas u donnegiadas. La via tranter Hundwil ed Appenzell resta il mument serrada.